Kuldar Schüts

Kuldar Schüts (sündinud 1. aprillil 1987) on eesti dirigent, laulja ja kultuurikorraldaja. Kümneaastaselt hakkas Kuldar Schüts laulma Türi poistekooris, kust liikus peagi edasi Järvamaa poistekoori. Ta on lõpetanud 2005. aastal Türi Muusikakooli klarneti erialal, 2006. aastal Türi Gümnaasiumi ning 2012. aastal Eesti Muusika- ja Teatriakadeemia magistriõppes koorijuhtimise erialal cum laude (professor Ants Üleoja dirigeerimisklassis). 2022. aasta seisuga on ta Eesti Rahvusmeeskoori koosseisuline laulja (I tenor) ja koormeister ning Inseneride Meeskoori peadirigent ning Eesti Meestelauluseltsi üle-eestilise poistekoori Kalev, Swedbanki segakoori, meeskoori Homme ja Tallinna Kalamaja segakoori dirigent. 2022/2023. aastal töötas ta ka XIII noorte laulupeo poistekooride liigijuhina. Kuldar Schüts on olnud Tallinna Ülikooli naiskoori dirigent, EÜE Väinamere segakoori koormeister ning meesansambli Pikapäevarühm juhendaja (ansambel saavutas 2014. aastal Uno Naissoo nimelisel konkursil II koha). Ta on juhatanud ka Türi Kammerkoori, Tallinna Poistekoori ettevalmistuskoore Primo ja Secundo, Virumaa poistekoori ja vanamuusikaansamblit Lumen Cantus. Ta on 2008. aastal Türil loodud segakoori Suisapäisa dirigent. Tema juhatusel võitis koor samal aastal Eesti Televisiooni saatesarja "Laululahing". Kooride maailmamängudel ehk kooride olümpial (World Choir Games), mis toimus 2008. aastal Austrias Grazis, võitis Suisapäisa Kuldar Schütsi juhatusel kuldmedali folkloori ja hõbemedali segakooride kategoorias. Eesti Kooriühing andis segakoorile Suisapäisa ja kammerkoorile Voces Musicales 2009. aasta parima koori preemia. 2009. aastal osales Rein Rannapi suurejoonelises kontserdiprojektis, kus Rannapi rokk-kantaatide "Taevas ja maa" ja "Ilus maa" ettekandel esines koos ansambliga Kosmikud, solistide Taavi Petersoni ja Priit Volmeriga suur segakoor, mida juhatas dirigent Kuldar Schüts. 2012. aastal võitis tema juhendatud ja juhatatud Eesti Meestelaulu Seltsi poistekoor Kalev II koha rahvusvahelisel koorifestivalil "Varsovia Cantat" ning segakoor Suisapäisa III koha Eesti kammerkooride festivalil. 2013. aastast on ta Kalamaja elanike algatuse – Kalamaja koori peadirigent. See on üks suuremaid Eesti segakoore: asutamise aegu oli kooris 35 lauljat, 2019. aasta laulupeoks valmistus koor 108-liikmelisena ja 2024. aastal on kooris 162 liiget. Kooris laulab paljude elualade esindajaid, teiste hulgas ka Suurbritannia suursaadik Eestis Ross Allen ja Ameerika Ühendriikide suursaadik Eestis George P. Kent. 2014. aastal debüteeris ta üldlaulupeol poistekooride dirigendina, juhatades Ülo Vinteri laulu "Hoidkem vaid ühte", ning on ka järgmistel laulupidudel juhatanud just poistekoore. Aastatel 2015–2016 oli ta Tallinna Huvikeskuse Kullo poistekoori dirigent. 2017. aastal dirigeeris ta üle Eesti toimunud Eesti Rahvusmeeskoori jõulukontserte "Sinu usk on uks…". Tallinna Jaani kirikus toimunud kontserdist tegi otseülekande ERR-i Klassikaraadio. 2019. aastal võitis EMLS-i poistekoor Kalev (dirigendid Indrek Vijard ja Kuldar Schüts) kolmanda koha poistekooride kategoorias rahvusvahelisel koorifestivalil "Tallinn 2019". 2021.–2022. aasta kontserdisarjas "Eesti Rahvusmeeskoor tuleb külla" oli Kuldar Schüts koos Rasmus Erismaaga RAM-i lauljast dirigent. Kontserdisari jätkub ka 2023. aastal. Alates 2011. aastast laulab Kuldar Schüts vanamuusikat ja kaasaegset muusikat viljelevas ansamblis Vox Clamantis. 2014. aastast on ta Eesti Rahvusmeeskoori koosseisuline laulja (esimene tenor), kes on paljudel kontsertidel olnud ka RAM-i solist. Ta on esinenud solistina Corelli jõulumuusikafestivalil "Kirikupühad Maarjamaal", Haapsalu vanamuusikafestivalil, Nargen Festivali ja Eesti Filharmoonia Kammerkoori projektides ning Eesti Muusika- ja Teatriakadeemia kammerkoori kontsertidel jne. 2006. aastal tuli Alo Mattiiseni muusikapäevade raames korraldatud vokaalansamblite võistluse võitjaks Türi Gümnaasiumi meesansambel koosseisus Mikk Dede, Kuldar Schüts ja Jürgen Villem. Koos endise koolivenna Mikk Dedega laulis Kuldar Schüts Vox Clamantise koosseisus 2014. aastal Tõnu Kaljuste dirigeerimisel Grammy võitnud salvestisel Arvo Pärdi "Aadama itku" (teised esitajad olid Sinfonietta Riga, Tallinna Kammerorkester ja Läti Raadio koor). Ta on üks soliste, kes 2022. aastal laulis sisse XIII noorte laulupeoks valmistuvate kooride jaoks tehtud näidishelisalvestised laulupeo repertuaariga. 2013. aasta juunis oli ta üks Tartu lauluväljakul toimunud Popkooripeo ettevalmistajaid ja dirigente. 2015. aastal oli ta Eesti Meestelaulu Seltsi korraldatud üleriigilise emadepäevakontserdi kunstiline juht. 2020. aasta jaanuaris oli ta Eesti Kooriühingu aastakontserdi ja aastapreemiate gala kunstiline juht. 2022. ja 2023. aastal on ta Eesti Meestelaulu Seltsi korraldatava kontserdisarja "Ilus maa", mis põhineb Rein Rannapi samanimelisel kantaadil ja muudel teostel, kunstiline juht. 2022/2023. aastal oli Kuldar Schüts üks XIII noorte laulupeo üldjuhte (poistekooride liigijuht). 2009 – Eesti Kammerkooride Liit, juhatuse liige 2013 – Eesti Koorijuhtide Liit, juhatuse liige 2009 – konkursi "Tallinn 2009" noore dirigendi eripreemia 2023 – Eesti Kooriühingu aastapreemia – aasta dirigent 2008 – Gustav Ernesaksa nimeline õppestipendium 2022 – Uno Järvela Fondi peastipendium (2021. aasta töö eest, Eesti Meestelaulu Seltsi üle-eestilise poistekoori Kalev juhendamiseks) Kuldar Schütsi ema on muusikaõpetaja, koorijuht ja organist Tiiu Schüts ning isa viiuldaja ja viiuliõpetaja Vello Schüts. Ants Oidekivi. Noor dirigent laulab end ärkvele. Järva Teataja.02.08.2008. Noor koorijuht kardab kõrgust. Järva Teataja. 05.07.2014. (Digaris) XIII noorte laulupeo poistekooride liigijuht Kuldar Schüts 2023. aasta noorte laulu- ja tantsupeo koduleht, 23.01.2023. Eesti Muusika- ja Teatriakadeemia 2012. aasta lõpetajad Eesti Muusika- ja Teatriakadeemia aastaraamat 2012. Kuldar Schüts Eesti Meestelaulu Seltsi veebilehel. Selgusid Eesti Kooriühingu aastapreemiate saajad ERR Kultuur, 11.02.2024. Aasta noor dirigent. Kuldar Schüts Eesti Kooriühingu aastaraamat 2014. Lk 52. Kristel Peikel, Andri Maimets «Laululahingu» võitja läheb kooride olümpiale Postimees, 14.07.2008. Suisapäisa laululahing Austrias ETV saade "Laululahing 10" ERR-i arhiivis, esmaeeter 30.08.2008. Eesti Kooriühingu aastaauhindade saajad Eesti Kooriühingu aastaraamat 2010. Lk 128. Aru & Anne: Rein Rannap. Eesti Ekspress / Areen. 18.07.2009. Poistekoori Kalev ajalugu Eesti Meestelaulu Seltsi koduleht. Vaadatud 14.05.2023. Facebooki üleskutsest sündinud Kalamaja segakoor tähistab kontserdiga viiendat sünnipäeva. Eesti Päevaleht. 28.04.2018. Kalamaja segakooris leelotavad üheskoos suursaadikud ja kunstnikud ERR Menu, 21.04.2023. Kuldar Schütsi elulugu Eesti Kooriühingu koduleht. Vaadatud 09.04.2023. Kullo poistekoor alustas teist hooaega Tallinn.ee, 21.11.2016. Eesti Rahvusmeeskoori jõulukontsert ‟Sinu usk on uks...” 23.12.2017. Rahvusvahelise koorifestivali Grand Prix läks segakoorile Vēja Balss Lätist. Pealinn.ee. 14.04.2019. Eesti Kontsert 80. Koolikontserdid. Hooaeg 2021–2022 Eesti Kontserdi koduleht, vaadatud 15.02.2022. Kaire-Külli Vaatmann. Meeskoori metamorfoos. RAM 75 Muusikaajakiri Aplaus, nr. 26, september 2019. Raimu Hanson. Rahvusmeeskoor esitab muusikalise pühenduse südamevalus emadele Tartu Postimees, 22.03.2023. Kontserdisaalis: Eesti Rahvusmeeskoor laulis Rannapi viise, aplaus oli vali ERR Jupiter, 17.05.2023. Kirikupühad Maarjamaal Eesti Kirik, 21.12.2011. Merili Nikkolo. Järvalased laulsid võidukalt. Järva Teataja / Postimees. 14.03.2006. Meelis Välimäe. Türilt pärit muusikud pälvisid suurt tunnustust. Kuma.fm. 27.01.2014. Eesti Filharmoonia kammerkoori abiga on e-valmistumine XIII noorte laulupeoks puhas digirõõm Eesti Filharmoonia Kammerkoori koduleht. 12.05.2022. Popkooripeo suurim eelproov on sel nädalavahetusel Tartus Good News / Head Uudised, 10.04.2013. Emadepäeva kontsert. Otseülekanne Estonia kontserdisaalist 2015. Video ERR-i arhiivis. 2015. Eesti Kooriühingu aastaraamat 2019. [https://klassikaraadio.err.ee/1608857012/delta-2-veebruaril-ilus-maa-dzass-kui-varjupaik-kulla-tulevad-klounid/8f3a2662e385975107020634f1caf6ee Delta. Stuudios on kontserdi "Ilus maa" kunstiline juht Kuldar Schüts] ERR Klassikaraadio / Kultuurimagasin, 02.02.2023. Palju õnne premeeritutele! Eesti Meestelaulu Seltsi koduleht. 08.02.2022. Ants Oidekivi. Noor dirigent laulab end ärkvele Järva Teataja, 2. august 2008 Facebooki üleskutsest sündinud Kalamaja segakoor tähistab kontserdiga viiendat sünnipäeva Eesti Päevaleht, 28. aprill 2018